Există mai multe moduri de a vă ascunde adresa IP pe Chrome. Unul dintre ele este să folosiți un server proxy, care este ușor de utilizat și gratuit. Nu trebuie decât să accesați un site de proxy-uri, să alegeți un server și să introduceți adresa URL a site-ului pe care doriți să îl accesați. Deși serverele proxy vă ascund adresa IP, ISP-ul va vedea în continuare tot ce faceți pe internet, deoarece nu există nicio formă de criptare. Dacă puneți preț pe confidențialitate, trebuie să știți că majoritatea VPN-urilor vin cu extensii pentru Chrome. Totuși, acestea sunt de obicei doar proxy-uri și nu oferă criptare puternică. Cea mai sigură modalitate de ascundere IP în Chrome este să utilizați un VPN. Pe lângă faptul că acest instrument vă ascunde IP-ul în Chrome, acest lucru se va întâmpla și pentru orice altă aplicație conectată la internet. În plus, aplicațiile VPN-urilor oferă și criptare de nivel militar și politici fără logare. Aceste funcții vă ascund activitățile online, așadar nici ISP-ul nu va mai putea vedea ce faceți online. Este important de știut că Modul Incognito al browserelor nu poate ascunde adresa IP. Tot ceea ce face Modul Incognito este să elimine toate cookie-urile și istoricul de navigare din Chrome atunci când închideți fereastra. Toate activitățile și datele voastre online vor fi în continuare vizibile pentru ISP.